"Summa kandsin kohe tagasi, kuid ega see lihtne polnud. Tuli vaeva näha, et rahast lahti saada. Pank lubas mul erakorraliselt limiiti suurendada. Muidu oleksin pidanud limiidi suurendamiseks taotluse tegema, see oleks läbi vaadatud ja ei tea, mis veel tehtud, kui oleksin ilma selgituseta proovinud limiiti suurendada," ütleb mees.
"Sellist mõtet mul pähe ei tulnud, et prooviks raha endale hoida, äkki keegi ei pane tähele. Võib-olla kui oleksin kuu aega raha enda käes hoidnud, oleksin mingi nipiga protsenti juurde saanud," naerab Contra.
"Kuna see oli maksu- ja tolliameti raha, siis minu kiire arvutusega oleks see andnud umbes 500 eurot päevas kahjumit, kui ülekanne poleks välja tulnud. Kuid eks see oleks ikka välja tulnud, sest maksu- ja tolliamet oleks seda kindlasti mõne päeva pärast tähele pannud," sõnab ta.